โอ้แม่สาวน้อย! น้ำมันดีเซลต่ำกว่า 20 บ.
ปตท.-บางจากฯ ปรับลดราคาดีเซล 40 สต./ลิตร มีผลพรุ่งนี้
13 ม.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับลดราคาขายปลีกเฉพาะน้ำมันดีเซลลงลิตรละ 40 สตางค์ โดยมีผลตั้งแต่วันพรุ่งนี้ (14 ม.ค.) เวลา 05.00 น. ส่งผลให้วันพรุ่งนี้ราคาน้ำมันดีเซลในสถานีบริการน้ำมันเขตกรุงเทพฯ และปริมณฑลจะอยู่ที่ลิตรละ 19.69 บาท
ส่วนน้ำมันชนิดอื่นยังคงราคาเดิมดังนี้ เบนซิน 95 ลิตรละ 30.46 บาท, แก๊สโซฮอล์ 95 ลิตรละ 23.50 บาท, แก๊สโซฮอล์ 91 ลิตรละ 23.08 บาท, E20 ลิตรละ 21.14 บาท และ E85 ลิตรละ 18.09 บาท
อนึ่ง ราคาน้ำมันดีเซลเคยอยู่ที่ระดับต่ำกว่า 20 บาท เมื่อ 7 ปีที่แล้ว ในวันที่ 15 ก.พ. 2552 ที่ 19.59 บาท ก่อนที่จะมีการปรับตัวขึ้นต่อเนื่อง